Diari Oficial de la Generalitat Valenciana


Sumari del DOGV 1715, del 03-02-1992 (1992/823818)

ORDRE de 17 de gener de 1992, de la Conselleria de Sanitat i Consum, per la qual convoca cursos per a formar 15 auxiliars en atenció primària i 30 auxiliars d'investigació en salut pública, que se celebraràn a la Comunitat Valenciana, adreçats a titulats en situació de desocupació, en qualsevol branca de Formació Professional.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/01/17/(1)/dof/vci/html**

### Dades del document

Número de DOGV
:   1715

Data del DOGV
:   03-02-1992

Secció del DOGV
:   DISPOSICIONS GENERALS

Número del document
:   1992/823818


Data del document
:   17-01-1992

Organisme emissor
:   Conselleria de Sanitat i Consum

Tipus de document
:   Ordre

Correcció d'errades

Ordre de 17 de gener de 1992, de la Conselleria de Sanitat i Consum, per la qual convoca cursos per a formar 15 auxiliars en atenció primària i 30 auxiliars d'investigació en salut pública, que se celebraran a la Comunitat Valenciana, adreçats a titulats en situació de desocupació, en qualsevol branca de Formació Professional.  
La reorganització de l'assistència sanitària i els principis de la nova salut pública, amb el seu èmfasi en la participació comunitària i en l'atenció primària a la salut, tenint en compte el coneixement de les necessitats i característiques de la població, exigeixen la formació de personal en aquestes noves tècniques. Es pretén la capacitació en aquesta línia de joves d'edat compresa entre els 18 i els 25 anys, ambdós inclosos, els quals serien inclosos en el Programa de Formació Professional i Inserció Laboral de Desocupats, amb el suport del Fons Social Europeu.   
Per tot això, d'acord amb les competències d'aquesta conselleria, i fent ús de les atribucions que em confereixen l'article 35 de la Llei de Govern Valencià 5/1983, de 30 de desembre, i el Decret 187/1991, de 15 d'octubre, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Sanitat i Consum,  
ORDENE:  
Article únic  
Convocar dos cursos dotats de subvenció econòmica per a la formació de 45 titulats, en situació de desocupació, en qualsevol branca de Formació Professional.  
La convocatòria d'aquests cursos s'adaptarà a les bases que figuren en aquesta ordre.  
València, 17 de gener de 1992.  
El Conseller de Sanitat i Consum,   
JOAQUIN COLOMER SALA  
BASES  
1. Es convoquen dos cursos per a la formació de 30 auxiliars d'investigació en salut pública i 15 auxiliars en atenció primària de salut. Ambdós cursos es faran a València.  
2. Aquests cursos s'adrecen a titulats en Formació Professional en qualsevol branca i en situació de desocupació, d'edats compreses entre els 18 i els 25 anys, ambdues incloses. Són requisits indispensables per a la realització dels cursos tenir la titulació esmentada i poder acreditar la condició de desocupat.  
3. El termini de presentació de sol·licituds restarà obert des de la publicació d'aquesta convocatòria al Diari Oficial de la Generalitat Valenciana fins al 14 de febrer de 1992 per a auxiliars en atenció primària de salut, i el 15 de maig de 1992 per a auxiliars d'investigació en salut pública.  
Aquest termini podrà ampliar-se si ho estima necessari la Direcció de l?IVESP.  
4. Les sol·licituds s'han d'adaptar al model que figura en l'annex I d'aquesta convocatòria.  
5. Junt amb la sol·licitud cal que els aspirants presenten la següent documentació:  
- Fotocòpia del document que acredite la titulació exigida.  
- Fotocòpia del DNI.  
- Fotocòpia de la targeta de demanda d'ocupació de l?INEM actualitzada.  
6. En les sol·licituds s'indicarà el curs en què hom desitja inscriure's preferentment (auxiliars d'investigació en salut pública o auxiliars en atenció primària).  
7. La selecció dels alumnes es, farà tenint en compte que reunesquen els requisits exigits en aquesta convocatòria i el temps que duguen desocupats, que consta en la targeta de demanda d'ocupació de l?INEM.  
S. Després d'efectuada la selecció, serà publicada una llista provisional d'alumnes admesos en el tauler d'anuncis de l?IVESP. Contra aquesta llista, les persones interessades podran presentar reclamacions adreçades al director de l?IVESP, c/ Juan de Garay, 21, 46623 València, en el termini de deu dies hàbils comptadors des del dia de la publicació de les llistes.  
9. Els cursos d'auxiliars en atenció primària començaran en març de 1992, i els d'auxiliars d'investigació en salut pública en setembre de 1992.  
10. Cada curs constarà de 300 hores. Els cursos es desenvoluparan amb horari de matí i vesprada, amb un total de 40 hores setmanals. La no assistència a més del 10% de les hores lectives implicarà l?exclusió automàtica de l'alumne.  
11. Els alumnes admesos que superen el curs es beneficiaran d'una subvenció econòmica de 59.670 PTA pel total del temps de realització del curs. Aquesta quantitat serà pagada tota després d'acabat el curs.  
Aquestes subvencions seran pagades amb càrrec a l'aplicació pressupostària 401/000/92 de l?IVESP.  
12. Les sol·licituds i la documentació es presentaran en la Secretaria de l?IVESP (Fons Social Europeu), c/Juan de Garay, 21, 46977 València, o s'enviaran per correu a aquesta adreça, a partir del dia de la publicació d'aquesta convocatòria en el Diari Oficial de la Generalitat Valenciana.  
13. La Conselleria de Sanitat i Consum podrà suspendre qualsevol subvenció concedida si considera que hi ha incompliment, per part de l'alumne, de les obligacions contretes.  
ANNEX I  
Instància de sol·licitud de participació en cursos de l'IVESP en col·laboració amb el Fons Social Europeu  
 , NIF ,  
nascut a , amb titulació de , domiciliat a ,  
C/ , codi postal i telèfon   
EXPOSE: que m'interessa participar als cursos per a titulats universitaris en situació de desocupació organitzats per l'IVESP.  
SOL·LICITE: ser admès a la realització del curs següent:  
(Indiqueu l'ordre de preferència del curs).  
Auxiliars d'atenció primària  
Auxiliars d'investigació en salut pública  
València , de 1992  
(Signatura del sol·licitant).  
DIRECCIO DE L'IVESP


Còpia Permalink ELI